K O H I L A   V A L L A V A L I T S U S

K O R R A L D U S

Kohila									     25. jaanuar 2019 nr 30

Detailplaneeringu algatamine ja lähteseisukohtade andmine

Korraldus antakse planeerimisseaduse § 128 lõigete 1 ja 5 ning kohaliku omavalitsuse korralduse seaduse § 6 lg 1 alusel.
Kohila Vallavalitsusele on 23.11.2018 esitatud detailplaneeringu algatamise taotlus ning eskiislahendus detailplaneeringu algatamiseks Pihali küla Sõeru ja Vanakubja katastriüksustele. Detailplaneeringuga soovitakse olemasolevaid kinnistuid täiendavalt kruntida, täpsustada maaüksuste sihtotstarbeid, määrata hoonestusalad ja ehitusõigused. 
Detailplaneeringu koostamise eesmärk on Sõeru (katastritunnus 31701:006:0188, elamumaa 50% ja ärimaa 50 %, pindala 6,28 ha) ja Vanakubja katastriüksuste (katastritunnus 31701:006:0511; sihtotstarve maatulundusmaa 100 %, pindala 9,9 ha) täiendav kruntimine, maaüksuste sihtotstarvete täpsustamine, hoonestusalade ja ehitusõiguste määramine (sh detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja –rajatiste ning ligipääsuteede asukohtade määramine) ning parima tasakaalustatud ruumilahenduse leidmine spordiväljakute ja majutushoonete rajamiseks.
Alale on kehtestatud Kohila Vallavolikogu 25. mai 2010. a otsusega nr 13 Sõeru ja Vanakubja kinnistute ning lähiümbruse detailplaneering, millega nähti ette planeeringualal 4 uue katastriüksuse moodustamine olemasolevate maatulundusmaade jagamise teel ja ehitusõiguste määramine. Planeeritava ala suurus oli ligikaudu 41 hektarit. Planeeritud ala koosnes 6 katastriüksusest: Sõerumetsa (katastritunnus 31701:006:0189, sihtotstarve maatulundusmaa, pindala 3,70 ha), Metsavahi (katastritunnus 31701:006:1130, sihtotstarve maatulundusmaa 100%, pindala 3,2 ha), Sõeru (katastritunnus 31701:006:0188, sihtotstarve ärimaa 50%, elamumaa 50%, pindala 6,28 ha), Sõeru (katastritunnus 31701:006:0502, sihtotstarve  maatulundusmaa 100%, pindala 11,5 ha), Vanakubja (katastritunnus 31701:006:0511, sihtotstarve maatulundusmaa 100%, pindala 9,9 ha) ja Sõerumõisa (katastritunnus 31701:006:0114, sihtotstarve 100% maatulundusmaa, pindala 3,0 ha). Vastavalt kehtestatud detailplaneeringule on planeering ellu viidud osaliselt, kõiki planeeringukohaseid katastriüksusi ei ole moodustatud. Osaliselt on valmis ehitatud planeeringukohased rajatised. 
Planeeritav ala asub Pihali külas 20103 Pihali-Adila-Rabivere tee ääres. Planeeritav ala koosneb Sõeru ja Vanakubja kinnistutest. Planeeritava ala suurus on ligikaudu 16,2 ha. 
Vastavalt Kohila valla üldplaneeringule (kehtestatud Kohila Vallavolikogu 20.07.2006 otsusega nr 86, edaspidi üldplaneering) asub planeeritav ala hajaasustuses, mille maakasutuse juhtotstarve on puhke- ja virgestusmaa ning kaubandus- , teenindus- ja büroohoonete maa. Detailplaneering on kooskõlas Kohila valla üldplaneeringuga. 
Detailplaneeringu algatamise hetkeks kogutud informatsiooni põhjal ei ole vaja detailplaneeringu koostamise käigus teha eraldi täiendavaid uuringuid. Kui detailplaneeringu edasise menetluse käigus selgub, et planeeringulahenduse väljatöötamiseks on vajalik teha täiendavaid uuringuid, analüüse, ekspertiise vms, siis tuleb need teha ning planeeringusse lisada. 
1.	Algatada Rapla maakonnas Kohila vallas Pihali külas asuva Sõeru (katastritunnus 31701:006:0188) ja Vanakubja kinnistute (katastritunnus 31701:006:0511) detailplaneeringu  koostamine. 
2.	Kinnitada Pihali külas Sõeru ja Vanakubja kinnistute detailplaneeringu lähteseisukohad 006/18 (Lisa 1).
3.	Strateegilise planeerimisdokumendi koostamise algataja ja koostamise korraldaja ning koostaja on Kohila Vallavalitsus, Vabaduse tn 1, 79804 Kohila alev, Kohila vald, Raplamaa, tel. 4894760. 
4.	Sõlmida planeeringu algatamist taotleva isikuga leping, millega viimane võtab kohustuse rahastada täies ulatuses detailplaneeringu koostamine ja planeeritavate tegevuste elluviimine (sh PlanS § 4 lg 2 punktis 5 nimetatud mõjude hindamise kulud, moodustatavatele kinnistutele kavandatud detailplaneeringu kohase üldkasutatava haljastuse, välisvalgustuse, veevärgi ja (sademevee) kanalisatsiooni, avalike teede jt kommunikatsioonide ning rajatiste väljaehitamise kulud).
5.	Kohila Vallavalitsusel avaldada detailplaneeringu koostamise algatamise ja lähteseisukohtade andmise korraldusest teade ajalehtedes Raplamaa Sõnumid, Kohila valla leht ning ametlikus väljaandes Ametlikud Teadaanded. 
6.	Kohila Vallavalitsusel teavitada detailplaneeringu algatamisest ja lähteseisukohtade andmisest planeerimisseaduse § 127 lõigetes 1 ja 2 nimetatud isikuid ja asutusi. 
7.	Korraldus jõustub teatavakstegemisest. 
8.	Käesoleva korraldusega saab tutvuda alates teatavakstegemisest Kohila valla kantseleis ja Kohila valla kodulehel.
9.	Käesolevat korraldus on võimalik vaidlustada 30 päeva jooksul korralduse teatavakstegemisest, esitades vaide Kohila Vallavalitsusele haldusmenetluse seaduses sätestatud korras või kaebuse Tallinna Halduskohtusse.

/allkirjastatud digitaalselt/
Heiki Hepner								/allkirjastatud digitaalselt/
Vallavanem								Anu Suviste
									Vallasekretär

			

	
Lisa 1
Kohila Vallavalitsus
25.01.2019.a
korraldusele nr 30	

Rapla maakond, Kohila vald, Pihali küla
SÕERU JA VANAKUBJA KINNISTUTE DETAILPLANEERING
LÄHTESEISUKOHAD DETAILPLANEERINGU KOOSTAMISEKS
006/18
I	LÄHTEANDMED
1.1	Adila Camp OÜ taotluse ja eskiisi põhjal detailplaneeringu algatamiseks.
1.2	Kinnistu omanik Urmas Sõõrumaa ja Kohila valla vahel on sõlmitud finantseerimisleping detailplaneeringu koostamise tellimiseks ja detailplaneeringu koostamise rahastamiseks. 
1.3	Kohila valla üldplaneering 2006.
1.4	Planeerimisseadus.
1.5	Katastriüksuse plaanid.
1.6	Kohila Vallavolikogu Maakomisjoni 20.11.2018 otsus. 
II	DETAILPLANEERINGU EESMÄRK
2.1	Adila Camp OÜ esitas detailplaneeringu algatamise avalduse ja eskiislahenduse detailplaneeringu algatamiseks Kohila vallas Pihali külas Sõeru ja Vanakubja katastriüksustele. Detailplaneeringu koostamise eesmärk on Sõeru (katastritunnus 31701:006:0188, elamumaa 50% ja ärimaa 50 %, pindala 6,28 ha) ja Vanakubja katastriüksuste (katastritunnus 31701:006:0511; sihtotstarve maatulundusmaa 100 %, pindala 9,9 ha) täiendav kruntimine, maaüksuste sihtotstarvete täpsustamine, hoonestusalade ja ehitusõiguste määramine (sh detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja –rajatiste ning ligipääsuteede asukohtade määramine) ning parima tasakaalustatud ruumilahenduse leidmine spordiväljakute ja majutushoonete rajamiseks. 
III	OLEMASOLEVA OLUKORRA KIRJELDUS
3.1	Planeeringuga haaratud maa-ala suurus on ligikaudu 16,2 ha.
3.2	Planeeritav ala asub Pihali külas, 20103 Pihali-Adila-Rabivere tee ääres. Planeeritav ala koosneb Sõeru ja Vanakubja kinnistutest.
3.4	Planeeritava ala kinnistu sihtotstarbed: 
Sõeru - elamumaa 50% ja ärimaa 50 %;
Vanakubja - maatulundusmaa 100 %.
3.5	Vastavalt Kohila valla üldplaneeringule (kehtestatud Kohila Vallavolikogu 20.07.2006 otsusega nr 86) asub planeeritav ala hajaasustusega alal, mille maakasutuse juhtotstarve on puhke- ja virgestusmaa ning kaubandus- , teenindus- ja büroohoonete maa. Detailplaneering on kooskõlas Kohila valla üldplaneeringuga. 
3.6	Planeeritavale alale on kehtestatud Kohila Vallavolikogu 25. mai 2010. a otsusega nr 13 Sõeru ja Vanakubja kinnistute ning lähiümbruse detailplaneering.
3.7	Planeeringuala üldiseloomustus: planeeringuala kujutab endast valdavalt hooldatud endist põllu- ja heinamaad, ala keskosa hoonestatud õuealal puhke ja spordilinnak. 
3.8	Maa-ameti andmetel põhjustavad alal kitsendusi 20103 Pihali-Adila-Rabivere tee kaitsevöönd (30m), elektriõhuliinid ja olemasolevad puurkaevud Sõeru kinnistul. 
3.9	Ehitisregistri andmetel asuvad Sõeru kinnistul elamu (ehitisregistri kood 109005808), saun (ehitisregistri kood 120648536), abihoone (ehitisregistri kood 120648548), klubihoone (ehitisregistri kood 120655059), suvila (ehitisregistri kood 120276588), suvila (ehitisregistri kood 120655036) ning Vanakubja kinnistul paiknevad ehitisregistris registreerimata hooned ja rajatised. 
3.10	Juurdepääs planeeritavale alale on 20103 Pihali-Adila-Rabivere teelt.
IV KESKKONNAMÕJU STRATEEGILINE HINDAMINE
4.1	Detailplaneeringuga ei kavandata tegevust, mis kuuluks keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikes 1 nimetatud olulise keskkonnamõjuga tegevuste loetellu, mille puhul keskkonnamõju strateegilise hindamise läbiviimine on kohustuslik. Kuna kavandatav tegevus ei kuulu KeHJS § 6 lõikes 1 nimetatute hulka, peab otsustaja (st Kohila Vallavalitsus) selgitama välja, kas kavandatav tegevus kuulub KeHJS § 6 lõikes 2 nimetatud valdkondade hulka, mille puhul tuleb koostada eelhinnang. Käesoleval juhul kuulub kavandatav tegevus põhimõtteliselt KeHJS § 6 lõige 2 punkti 19 nimetatud tegevuse alla (so puhke- spordi- või virgestusalade rajamine). Vabariigi Valitsuse 29.08.2005 määruse nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu“ (VV määrus) § 14 punkti 2 kohaselt tuleb kaaluda keskkonnamõju strateegilise hindamise algatamist väljaspool tiheasustusala puhkeküla ja -laagri, hotellikompleksi ning sellega seotud vaba aja veetmise rajatiste ehitamine. 
Vastavalt esitatud detailplaneeringu algatamise taotlusele, Kohila Vallavalitsusele teadaolevale informatsioonile ja asjaolule, et antud detailplaneerinuga ei rajata uut puhke- ja spordikeskust ning Maa-ameti erinevatele teemakaartidele ei asu planeeritaval alal olulisi kitsendusi ja kaitsealuseid objekte, millele planeeritav tegevus eeldatavalt olulisi mõju võiks avaldada, ei ole vajalik kaaluda keskkonnamõju hindamise algatamise vajalikkust. Kõigi olemasolevate kitsendustega (vt p 3.8) tuleb planeerimisel arvestada. 
V NÕUDED KOOSTATAVALE DETAILPLANEERINGULE
5.1	Esitada situatsiooniskeem (M 1:10000 või M 1:5000).
5.2	Koostada käsitletava maa-ala detailplaneering kuni kahe aasta vanusel topo-geodeetilisel alusplaanil mõõdus 1:500 (1:1000 või 1:2000), millele on kantud kehtiv maakasutuse piir, hoonestus, kõrghaljastus, olemasolevad insenerivõrgud ja juurdepääsuteed, minimaalselt  20 m ulatuses väljaspool planeeritava krundi piire.
5.3	 Detailplaneeringu projekti vormistamisel kasutada Rahandusministeeriumi poolt väljastatud leppemärkide legendi ning värvilahendusi (Ruumilise planeerimise leppemärgid 2013 – DP leppemärgid, 17.09.2015).
5.4	Planeeringu koostamisel lähtuda Keskkonnaministeeriumi poolt 2003.aastal välja antud trükisest „Soovitused detailplaneeringu koostamiseks“.
5.5	Detailplaneeringu lahenduse koostamisel arvestada olemasolevate ning muudetavate kitsendustega.
5.6	Detailplaneeringuga määrata: hoonestusala ja ehitusõigus (maakasutuse sihtotstarve, lähiaadressid, hoonete arv, hoonete suurimad lubatud ehitusalused pinnad, hoonete korruselisus ja suurimad lubatud kõrgused; ehitiste olulisemad arhitektuurinõuded; nõuetekohased sanitaarkaitse- ja tuletõrjekujad, tänavate maa-alad ja liikluskorralduse põhimõtted; krundile pääs ja parkimise põhimõtted; haljastuse ja heakorra põhimõtted, piirete lahendus; servituutide vajadused; muudest seadustest ja õigusaktidest tulenevate kitsenduste ulatus planeeritaval maa-alal.
5.7	Detailplaneeringus kajastada planeeritava hoonestuse ehitusliku situatsiooni selgitamise eesmärgil alljärgnevad arhitektuurinõuded: 
5.7.1.	Hoonete paiknemine krundil (hoonestusviis, hoonete arv, peahoone paigutus, vajadusel kohustuslik ehitusjoon, katuseharja või hoone põhimahu suund, kõrvalhoonete paigutus, jms).
5.7.2.	Kitsendused hoonetele (hoonete korruselisus ja suurimad lubatud kõrgused - maksimaalne kõrgus maapinnast).
5.7.3.	Konstruktsioonipiirangud, tulepüsivus jm; ehitiste katus (kalded, materjal, viimistlus).
5.7.4.	Hoonete välisviimistlus (nt, laudis, murtud paas, tellis, betoon, krohv jne; naturaalne, värvitud, tooniprintsiibid - kontrast, pastell vms). 
5.7.5.	Krundi piirded (looduslikud - hekk, veekraav, kiviaed vms; materjal - puit, metall, kivi vms; konstruktsioon - laotud, minimalistlik, massiivne vms; viimistlus - naturaalne, värvitud, värvitoonid vms; kõrgus).
5.7.6.	Detailplaneeringuga lahendada parkimine.
5.7.7.	Näidata tuletõrje veevõtukohad.
5.7.8.	Planeeringu koosseisus anda ehitiste tehnovõrkudega (elekter, vesi, kanalisatsioon, side) varustamise lahendus.
5.7.9.	Seada keskkonnatingimused planeeringuga kavandatu elluviimiseks.
5.7.10.	Esitada kuritegevuse riske vähendavad nõuded ja tingimused.
5.7.11.	Esitada planeeringu elluviimise tegevuskava.
5.7.12.	Detailplaneeringu lähteseisukohtade kinnitamise hetkeks kogutud informatsiooni põhjal ei ole vaja detailplaneeringu koostamise käigus teha eraldi täiendavaid uuringuid. Kui detailplaneeringu edasise menetluse käigus selgub, et planeeringulahenduse väljatöötamiseks on vajalik teha täiendavaid uuringuid, analüüse, ekspertiise vms, siis tuleb need teha ning planeeringusse lisada. 
5.2	Olulisemad arhitektuursed ja planeeringulised nõuded:
•	määrata ehitusõigused uute hoonete ja abihoonete ehitamiseks;
•	hoonestamisel arvestada piirkonna traditsioonilist hoonestuslaadi; 
•	seada tingimus, et hoone projekti eskiis kooskõlastatakse Kohila Vallavalitsusega;
•	veevarustus ja kanalisatsioon lahendada lokaalsete süsteemidega, esitada kogumismahuti sertifikaat, biopuhasti paigaldamisel lähtuda Kohila valla reovee kohtkäitluse eeskirjast Omapuhasti rajamisel esitada hoonete ehitusprojektide koosseisus eriala spetsialisti poolt koostatud omapuhasti ehitusprojekt koos ehitusteatisega. Kui omapuhasti kuja või imbväljaku mõjuala (R 50 m) jääb naaberkinnistutele, kooskõlastada lahendus naaberkinnistu omanikuga; 
•	anda liikluskorralduse ja parkimise lahendus; 
•	vajadusel näha ette teeservituutide seadmine; 
•	juurdepääs näha ette 20103 Pihali-Adila-Rabivere teelt. 
VI NÕUDED PLANEERINGU KOOSKÕLASTAMISEKS JA  KEHTESTAMISEKS 
6.1	Planeering kooskõlastada:
•	Päästeamet peale planeeringu menetlusse võtmist kohalikus omavalitsuses;
•	Maanteeamet; 
•	olemasolevate  või kavandatavate tehnovõrkude omanike või valdajatega;
•	maaomaniku kooskõlastus; 
•	piirnevate kruntide/maade omanikega.
Kooskõlastused esitada projekteerija poolt allkirjastatud koondtabelina. Originaalkooskõlastused esitada ühe originaaleksemplari juures, lisaeksemplarides esitada kooskõlastuste mustvalged koopiad. Sõltuvalt detailplaneeringu sisust on võimalikud täiendavad kooskõlastused, mille määrab Kohila Vallavalitsus. 
6.2	Planeeringu koosseisus esitada tugiplaan topo-geodeetilisel alusplaanil ja katastriüksuse plaan või katastriüksuse andmete väljavõtted. 
6.3	Detailplaneeringu eskiis esitada digitaalselt Kohila Vallavalitsusele seisukohavõtuks.
6.4	Planeeringu koosseisus esitada tugiplaan geodeetilisel plaanil ja väljavõte valla  üldplaneeringust, kus on märgitud planeeritava ala täpne paiknemine ja antud leppemärkide seletused Kohila valla üldplaneeringust.
6.5	Planeeringu kausta lisada koopiad kõigist detailplaneeringu menetlemise õigusaktidest.
6.6	Kohila Vallavalitsusele esitada menetlemiseks üks paberkandjal kaust ja digitaalne kaust. Paberkandjal kaust ja digitaalne kaust peavad vastama üks-ühele. 
6.7	Detailplaneeringu kaustas kasutada järjekorda: 1) tekstiline osa; 2) joonised; 3) lisad. 
6.8	Detailplaneeringu kaustas eristada kehtestamisele kuuluv planeeringu dokumentatsioon (joonised ja tekstiline osa) ning lisad (teave planeeringu koostamise käigus tehtud menetlustoimingute ja koostöö kohta; planeeringu lähteandmed, olemasoleva olukorra analüüs ja lähteseisukohad, planeeringu koostamise käigus tehtud vaheotsused ja muu planeerimisprotsessi käigus koostatud dokumendid; planeeringu elluviimiseks vajalikud kokkulepped; muu planeeringuga seotud ning säilitamist vajav teave). 
6.9	Planeeringu kausta lisada koopiad ajalehtede kuulutustest ning teavitamise kirjadest, millistes on avalikkust ning puudutatud isikuid informeeritud detailplaneeringu koostamise korraldamisest.
6.10	Esitada planeeritava ala geodeetiliste tööde aruanne allkirjastatult töid teostanud geodeedi poolt. 
6.11	Detailplaneeringu põhijoonis, tugiplaan ja geodeetiline alusplaan esitada nii .pdf kui ka .cad/.dwg failidena. 
6.12	Enne tehnovõrkude ning tee omanike planeeringulahenduse heakskiitmist esitada detailplaneeringu eskiislahendus heakskiidu saamiseks digitaalselt Kohila Vallavalitsusele. Koos detailplaneeringu eskiislahendusega esitab detailplaneeringu koostaja tõendi, et ta vastab planeerimisseaduse § 6 lõikes 10 märgitud planeerija definitsioonile. 
6.13	Planeering esitada Kohila Vallavalitsusele vastuvõtmiseks (avalikustamiseks) üheks eksemplaris. Avalikustamiseks jätta üks põhijoonis ja illustreeriv joonis köitmata.
6.14	Planeering esitada Kohila Vallavalitsusele pärast seadusjärgse menetluskorra läbimist (enne kehtestamise korralduse vastuvõtmist) ühes eksemplaris paberkandjal ning ühes eksemplaris elektronkandjal.
Lähteülesande koostas:						Sille Rõõmus 
Vallaarhitekt	
tel 55531769
sille.roomus@kohila.ee

Juriidiline isik:							Adila Camp OÜ 

Detailplaneeringu algatamise taotleja (Adila Camp OÜ) kohustub korraldama detailplaneeringu koostamise, vajalikud kooskõlastamised ja tehnilised tingimused ning kandma planeeringu kohta seadusega ette nähtud teabe avaldamisega seotud kulutused.